רפואה פנימית

רפואה פנימית (באנגלית: Internal Medicine) היא ענף ברפואה. הרפואה הפנימית היא אחד ממקצועות הרפואה הוותיקים ביותר ובעיני רבים היא מהווה בסיס לכל המקצועות הרפואיים הקליניים (ליד מיטת החולה) שאינם כירורגיים (לא מצריכים ניתוח). הרפואה הפנימית עוסקת במניעה, באבחון ובטיפול תרופתי של מחלות שלא דורשות התערבות ניתוחית. מבחינה היסטורית, רופאים פנימאים עבדו במרפאות קהילתיות ובבתי חולים בו זמנית ולעיתים קרובות באותו היום. לאור סיבות שונות (חוסר זמן, תחומי התמקצעות שונים הנדרשים ברפואה קהילתית לעומת רפואת בית חולים, ועוד), מקצוע הרפואה הפנימית עבר בפועל, במשך השנים, להיות מקצוע התמחות המבוצע בבתי חולים בלבד, וכך נולדה למעשה ההתמחות ברפואת המשפחה (כענף נוסף במקצועות הרפואה). עם זאת, לאחר קבלת תואר המומחה, רופאים פנימאים רבים בוחרים, מסיבות מגוונות, לעבור לעבוד בקהילה בלבד כרופאי משפחה, לעיתים בשילוב המשך עבודה בבית החולים. התחומים בהם עוסקת הרפואה הפנימית: אימונולוגיה קלינית ואלרגולוגיה אונקולוגיה אנדוקרינולוגיה גסטרואנטרולוגיה גריאטריה המטולוגיה חדר מיון טיפול נמרץ כללי מחלות ריאה נוירולוגיה נפרולוגיה מחלות עור ומין פסיכיאטריה קרדיולוגיה ראומטולוגיה רדיולוגיה אבחנתית רפואה פיזיקלית ושיקום מחלות זיהומיות ההתמחות ברפואה פנימית בישראל נמשכת 4 שנים: 3 שנים במחלקה פנימית חצי שנה באחד, או 3 חודשים בשני תת-מקצועות נוספים חצי שנה במדעי יסוד בתום ההכשרה הזו על הרופא לעבור בהצלחה שתי בחינות המכונות שלב א' ושלב ב'. בחלק ממקצועות הרפואה השונים נדרשת התמחות ראשונית ברפואה פנימית כתנאי לקבלה. בין המקצועות ניתן למנות את מקצוע האימונולוגיה, קרדיולוגיה, אנדוקרינולוגיה, גסטרואנטרולוגיה, המטולוגיה, נפרולוגיה, ומחלות זיהומיות. כחלק מההסכם שהושג בעקבות שביתת הרופאים במהלך 2011 הוצע לרופאים שמעוניינים להתמחות ברפואה פנימית מענק התמחות על סך 300 אלף ש"ח (ברוטו), ע"ר העובדה שרופאים שסיימו את הסטאז' החלו תרים פחות אחר מקצועות הרפואה הפנימית ויותר אחר מקצועות 'זוהרים' יותר כגון מקצועות הכירורגיה, התמחות ברפואת ילדים ועוד. תרמו לכך בעיקר העובדה שלאחר סיום ההתמחות - רופאים פנימאים מומחים (שאינם הולכים לתת-התמחות לאחר שסיימו את ההתמחות ברופאה פנימית) מרוויחים לרוב פחות כסף מרופאים מומחים במקצועות אחרים. המענק האמור בא כביכול לנסות ולאזן את המצב מול ההתמחויות האחרות, אך למעשה מדובר בתוספת דלה מאוד, שכן את הסכום האמור (300 אלף שקלים) מרוויחים אפילו מתמחים במקצועות הכירורגיה תוך פרק זמן קצר יחסית בחייהם המקצועיים. עד כה לא הוצעה תוספת שכר נוספת למתמחים במקצוע הרפואה הפנימית - יתרה מכך, גם מתן המענק האמור הופסק לאחר כ-7 שנים. מדיה וקבצים בנושא רפואה פנימית בוויקישיתוף International Society of Internal Medicine עידו אפרתי, המשבר הפנימי של בתי החולים: במחלקות הפנימיות מתמודדים עם מחסור של כ-300 רופאים מומחים, באתר הארץ, 19 ביולי 2018 ספי קרופסקי, ‏מאחורי המגדלים, באתר דבר העובדים בארץ ישראל, 5 באוקטובר 2018 עידו אפרתי, חמישית מהמטופלים במחלקות הפנימיות לא משוחררים גם אחרי שהטיפול מסתיים, באתר הארץ, 21 באוקטובר 2018 עידו אפרתי, גם במסדרון יש מיטות ששוות יותר: לילה במחלקה פנימית בבית חולים, באתר הארץ, 30 בדצמבר 2018 דרור פויר, ‏זו לא עוד כתבה על העומס בבתי חולים. 7 רופאים בכירים מסבירים איך אפשר לפתור את המשבר ולא לאבד תקווה, באתר גלובס, 1 בפברואר 2019 ספי קרופסקי, ‏פנימית ג', שדה קרב, באתר דבר העובדים בארץ ישראל, 15 במרץ 2019 ספי קרופסקי, ‏למען רופאי העתיד, באתר דבר העובדים בארץ ישראל, 22 במרץ 2019 רוני לינדר, "אנחנו מחזיקים על כתפינו את כל מערכת הבריאות בארץ", באתר TheMarker‏, 11 בפברואר 2023 רפואה פנימית, באתר אנציקלופדיה בריטניקה (באנגלית) רפואה פנימית, דף שער בספרייה הלאומית